เกษตรกรจังหวัดยะลา ปลูกดาวเรืองไม้ตัดดอก พืชทางเลือกสร้างรายได้
ปลูกดาวเรืองไม้ตัดดอก พืชทางเลือกสร้างรายได้             (7 ก.ค 62)  กว่า 3 ปีที่เกษตรกร อ.ธารโต จ.ยะลา นายธำรงศักดิ์ ชุมนุมมณี เกษตรกร อ.ธารโต จ.ยะลา และสมาชิกศูนย์เรียนรู้การเพิ่มประสิทธิภาพการผลิตสินค้าเกษตร(ศพก.)  อำเภอธารโต จังหวัดยะลา ได้หันมาปลูกดาวเรือง ไม้ตัดดอกบนไหล่เขาหลังโค่นสวนยางทิ้ง จนถึงปัจจุบัน ได้ขยายแปลงปลูกดาวเรืองมีดาวเรือง จำนวน 5,000 ต้น โดยจะตัดดอกขายดอกละ ในราคา ดอกละ 1.20 - 1.5 บาท  สร้างรายได้ให้กับทางกลุ่ม ถึงสัปดาห์ละ 5,000-6,500 บาท ถือเป็นอาชีพทางเลือกให้กับเกษตรกรที่จะหันมาปลูกไม้ตัดดอกขายได้เป็นอย่างดี             นายธำรงศักดิ์ ชุมนุมมณี เกษตรกรชาวธารโต  บอกว่า จุดเริ่มต้นของการปลูกดาวเรือง เป็นกลุ่มขยายผลมาจาก โครงการ อันเนื่องมาจากพระราชดำริ ของสมเด็จพระเทพฯ เป็นกลุ่มจุฬาภรณ์ 10 ไม้เมืองหนาวเบตง สำหรับการปลูกไม้ดอก ทางโครงการ ฯ โดยสำนักงานเกษตรจังหวัดยะลา ได้นำทางกลุ่มไปศึกษาดูงานและให้ทางกลุ่มกลับมาลองทดลองทำแปลงสาธิตปลูกดอกดาวเรืองตัดดอกดู หลังจากมีผลผลิต ดอกดาวเรืองออกมาสมบูรณ์แน่นกลม สวยงามมีคุณภาพ สีเหลืองสด และดอกโต เนื่องจากสภาพอากาศความชื้น ของพื้นที่ ธารโต จึงทำให้เพาะปลูกได้สวยงาม จนได้ขยายต่อและจำหน่ายให้กับร้านรับซื้อดอกไม้ใน จ.ยะลา             ในปีนี้ เป็นปีที่ 3 ที่ได้ปลูกดาวเรืองติดต่อกันมา ถ้ามองในการนำไปใช้งานดาวเรืองมีความเป็นมงคลอยู่แล้ว และ ใน 1 เดือน จะมีวันพระ 4 รอบ จ.ยะลา มีความต้องการดาวเรือง ไม้ตัดดอกจำนวนมากเป็นแสนดอกต่อเดือน               สำหรับการปลูกดาวเรือง ปลูกไม่ยาก ถ้าเข้าใจโรคมีไม่กี่โรค และมีการบริหารจัดการแปลงที่ดี ดูแลรักษาแปลงให้สะอาด รดน้ำ ใส่ปุ๋ย พอปลูกได้ 60-70 วัน ก็ให้ดอก สามารถเก็บเกี่ยวได้ 2-3 เดือน ขึ้นอยู่กับการดูแลบำรุงรักษา ทุกดอกก็จะใช้งานได้หมด               ส่วนราคาของดอก เริ่มต้นที่หนึ่งบาทยี่สิบสตางค์ ถึง หนึ่งบาทห้าสิบสตางค์ ได้ราคาดีพอสมควร ซึ่งเป็นราคาที่อ้างอิงจาก กทม. แต่ละดอกจะราคาไม่เท่ากันขึ้นอยู่กับขนาดดอก แต่ละสัปดาห์ก็จะส่งจำหน่ายให้กับทางตลาดยะลา มีรายได้สัปดาห์ละ 5,000-6,500 บาท               สำหรับดาวเรืองตัดดอก นับเป็นพืชทางเลือก เกษตรทางเลือกที่สร้างรายได้ ให้กับเกษตรกรได้เป็นอย่างดี #ปลูกดาวเรืองไม้ตัดดอก #พืชทางเลือกสร้างรายได้ #สำนักข่าวกรมประชาสัมพันธ์ #NNT #ILOVETHAILAND